smcproject/ml-wiki-sentences huggingface dataset:
ഒരു ആൻഡമാൻ ഗ്രാമം അവലംബം കൂടുതൽ അറിവിന്‌ പുറം ഏടുകൾ http://www.and.nic.in/ ചിത്രങ്ങള് http://www.funonthenet.in/index.php?set_albumName=Andaman-and-Nicobar-Islands option=com_gallery Itemid= include=view_album.php page=1 Archived 2007-09-26 at the Wayback Machine .
ആനേശ്വരം ശിവക്ഷേത്രം ഇംഗ്ലീഷ് വിലാസം https://ml.wikipedia.org/wiki/Aneswaram_Siva_Temple
തൃശ്ശൂർ ജില്ലയിൽ , തൃശ്ശൂർ താലൂക്കിൽ , താന്ന്യം പഞ്ചായത്തിൽപ്പെടുന്ന വടക്കുമ്മുറി വില്ലേജിലെ ചെമ്മാപ്പിള്ളിയിലാണ് ആനേശ്വരം ശിവക്ഷേത്രം സ്ഥിതിചെയ്യുന്നത്.
തൃപ്രയാർ ശ്രീരാമസ്വാമിക്ഷേത്രത്തിൽ നിന്നും മൂന്നുകിലോമീറ്ററോളം വടക്കുകിഴക്കുമാറിയാണ് ഈ ക്ഷേത്രത്തിന്റെ സ്ഥാനം.
കിഴക്കും പടിഞ്ഞാറും പാടശേഖരങ്ങളും വടക്കുഭാഗത്ത് ക്ഷേത്രക്കുളവും കൂടിയുള്ള മനോഹരമായ പ്രദേശമാണിത്.
തൃശ്ശൂരിൽ നിന്ന് ഏകദേശം 24 കിലോമീറ്ററാണ് ഇവിടേയ്ക്കുള്ള ദൂരം.
പടിഞ്ഞാറോട്ട് ദർശനം നൽകുന്ന ഉഗ്രമൂർത്തിയായ ശിവനാണ് ഇവിടെ പ്രതിഷ്ഠ.
തൃപ്രയാർ ക്ഷേത്രവുമായി ഐതിഹ്യപരമായ ബന്ധം ഈ ക്ഷേത്രത്തിനുണ്ട്.
തുലാമാസത്തിലെ വാവുബലിയോടനുബന്ധിച്ച് നിരവധിപേർ ഇവിടെ പിതൃതർപ്പണം നടത്താറുണ്ട്‌.
ഉത്സവം ശിവരാത്രി
കുംഭമാസത്തിലെ ശിവരാത്രിയാണ് ഇവിടുത്തെ പ്രധാന ആഘോഷം.
അന്നേ ദിവസം അനവധിപേർ ശയനപ്രദക്ഷിണം നടത്തുന്നതിനായി എത്തിച്ചേരുന്നു.
ശിവരാത്രിയോടനുബന്ധിച്ച് നിരവധി കലാപരിപാടികൾ അരങ്ങേറുന്നു.
ശിവഭക്തർക്ക് വളരെ പ്രധാനപ്പെട്ട ഉത്സവമാണിത്.
കൂവളത്തിന്റെ ഇലകൾ ശിവന് അർപ്പിക്കുന്നതും ഉപവാസമനുഷ്ടിക്കുന്നതും രാത്രി ഉറക്കമിളക്കുന്നതുമൊക്കെയാണ് ഈ ദിവസത്തെ പ്രധാന ആചാരങ്ങൾ.
അഷ്ടമിരോഹിണി , വിജയദശമി പൂജവയ്പ്പ്, പ്രതിഷ്ടാദിനം, രാമായണ മാസാചരണം, വാവുബലി എന്നിവ ഇവിടെ ആഘോഷിച്ചു വരുന്നു.
അഷ്ടമിരോഹിണി
അഷ്ടമിരോഹിണിയോടനുബന്ധിച്ച് കൃഷ്ണവേഷം ധരിച്ച ബാലികാബാലന്മാരുടെ ശോഭായാത്ര , ഉറിയടി, ഭജന, ചുറ്റുവിളക്ക്, നിറമാല, പ്രസാദവിത്രണം എന്നിവ നടന്നു വരുന്നു.
രാമായണ മാസാചരണം
കർക്കടകമാസം രാമായണമാസമായി ഇവിടെ ആചരിച്ചു വരുന്നു.
ഇതോടനുബന്ധിച്ച് എല്ലാദിവസവും രാവിലെ ഗണപതി ഹോമം, രാമായണപാരായണം എന്നിവ നടക്കുന്നു.
വൈകീട്ട് ഭജന, ചുറ്റുവിളക്ക്, നിറമാല, പ്രസാദവിത്രണം എന്നിവ നടക്കുന്നു.
കൂടാതെ കർക്കടകം 16ന് 'ഔഷധ സേവാദിനം' ആയി ആചരിക്കുന്നു.
അന്നേദിവസം നിരവധി പേർ ഇവിടെ വന്ന് ഔഷധം സേവിക്കുന്നു.
കൂടാതെ ഈ മാസത്തിലെ ഒരു ദിവസം രാമായണ ഏകാഹ യജ്ഞം നടത്തുന്നു.
ഐതിഹ്യം തേവർ തീർക്കാത്ത കടം
തൃപ്രയാർ തേവരും ആനേശ്വരത്തപ്പനും തമ്മിലൊരു കടമുണ്ട്.
ആനേശ്വരത്തപ്പന്റെ കയ്യിൽ നിന്നും തൃപ്രയാർ തേവർ ഒരു മുറി തേങ്ങയും, ഒരുനാഴി നെല്ലും കടം വാങ്ങി.
അന്നു വച്ചു കുലച്ച തെങ്ങിന്റെ തേങ്ങയും, അന്നു വിതച്ച് കൊയ്തെടുത്ത നെല്ലും തനിക്ക് തിരികെ തരണമെന്നാണ് ആനേശ്വരത്തപ്പൻ ആവശ്യപ്പെട്ടത്.
എന്നാൽ തേവർ ആയത് തിരികെ നൽകിയില്ല.
കടം തിരികെ നൽകാത്തതിന്റെ കാരണം
ആയത് തിരികെ നൽകിയാൽ ലോകം അവസാനിക്കും എന്നതാണ്, പ്രജാക്ഷേമ തൽപ്പരനായ തൃപ്രയാർ തേവർ കടം വീട്ടാത്തതിന്റെ കാരണം.
ആറാട്ടു പുഴ ദേവമേളക്ക് തേവർ പുറപ്പെട്ടതിനുശേഷം അഞ്ചാം ദിവസമാണ് പുഴ കടക്കുന്നത് .
ഊരായ്മ ഇല്ലങ്ങളായ ചേലൂർ, പുന്നപ്പിള്ളി,ജ്ഞാനപ്പിള്ളി എന്നിവിടങ്ങളിലെ ഉൽസവത്തിൻ അന്ന് തേവർ പങ്കെടുക്കുന്നു.
പുന്നപ്പിള്ളി മനയിലെ ചടങ്ങുകൾക്കു ശേഷം മുറ്റിച്ചൂർ കൊട്ടാരത്തിലേക്കുള്ള യാത്രക്കിടയിലാണ് അതീവഭക്തിയോടെ ആനേശ്വരത്തപ്പനെ കബളിപ്പിക്കുന്ന ചടങ്ങ് നടക്കുന്നത്.
ആനേശ്വരത്തപ്പൻ തിരികെ വിളിക്കാത്തതിന്റെ കാരണം
തേവർ തന്റെ നടയിലെത്തുന്നതും കാത്ത്, ക്ഷേത്രത്തിന്റെ പടിഞ്ഞാറേതിരുമുറ്റത്ത് ആനേശ്വരത്തപ്പൻ നിലവിളക്ക് കത്തിച്ചു വയ്ചാണിരിക്കുക്കത്.
പുന്നപ്പിള്ളി മന കഴിഞ്ഞാൽ പിന്നെ പോകുന്നത് കൊണഞ്ചേരി പറമ്പിലേക്കാണ്.
ആനേശ്വരത്തെത്താറാവുമ്പോൽ വാദ്യഘോഷങ്ങൾ നിർത്തി, ആനയുടെ മണി പൊത്തി നിശ്ശബ്ദമായാണ് ആനേശ്വരം കടക്കുന്നത്.
നടയിൽ നിന്നു തേവർ കടന്നാൽ ആർപ്പു വിളികളും ചെണ്ടമേളവും തുടങ്ങും. 'പറ്റിച്ചേ' എന്ന കളിയാക്കലാണത്.
തന്റെ നടകടന്നു പോയവരെ വിളിക്കില്ല എന്ന് പ്രതിജ്ഞാബദ്ധനായതിനാൽ , പിൻ വിളി ഉണ്ടാകാറില്ല.
യഥാർത്ഥത്തിൽ ഇരുവരും തങ്ങളുടെ പ്രജകൾക്കു വേണ്ടിത്തന്നെയാണ് ഇത് "കിട്ടാക്കടമായി" നിലനിർത്തുന്നത്.
ആന്തണി സ്കാരമൂച്ചി ഇംഗ്ലീഷ് വിലാസം https://ml.wikipedia.org/wiki/Anthony_Scaramucci
ഒരു അമേരിക്കൻ സ്വയംസംരംഭകനും, രാഷ്ട്രീയനേതാവും, ഗ്രന്ഥകർത്താവും നിലവിലെ യു.എസ്. വൈറ്റ് ഹൗസ് കമ്മ്യൂണിക്കേഷൻസ് ഡയറക്ടറുമാണ് ദി മൂച്ച് എന്നറിയപ്പെടുന്ന ആന്തണി സ്കാരമൂച്ചി ( ഇംഗ്ലീഷ് : Anthony Scaramucci ; ജ: ജനുവരി 6, 1964).
2017 ജൂലൈ 21ന് അമേരിക്കൻ പ്രസിഡന്റ് ഡോണൾഡ് ട്രംപ് ഇദ്ദേഹത്തെ വൈറ്റ് ഹൗസ് കമ്മ്യൂണിക്കേഷൻസ് ഡയറക്ടർ ആയി നിയമിച്ചു.
അവലംബം പുറത്തേയ്ക്കുള്ള കണ്ണികൾ Scaramucci Appearances on C-SPAN
ആന്തരാഗ്നേയ ശില ഇംഗ്ലീഷ് വിലാസം https://ml.wikipedia.org/wiki/Intrusive_rock
ഭൗമാന്തർഭാഗത്ത് കാണപ്പെടുന്ന ആഗ്നേയശിലകളാണ് ആന്തരാഗ്നേയ ശിലകൾ (Intrusive igneous rocks).
ഇവയിലെ ധാതുപരലുകൾ (mineral crystals) വലുപ്പമുള്ളവയായിരിക്കും.
കാരണം, വളരെ സാവധാനത്തിലാണ് തണുത്തുറയുന്നത്.
ഭൂവൽക്കത്തിൽ ഏകദേശം മൂന്നിൽ രണ്ടുഭാഗവും ആഗ്നേയ ശിലകളാൽ നിർമ്മിതമാണെന്ന് കണക്കാക്കുന്നു.
ആഗ്നേയ ശിലകളിൽ നിന്നാണ് മറ്റു ശിലകൾ രൂപംപ്രാപിക്കുന്നത്‌.
ഡയോറൈറ്റ്,ഗ്രാനൈറ്റ്,ഗാബ്രോ എന്നിവ ഉദാഹരണങ്ങളാണ്‌.
ഭൂമിയുടെ ഉപരിതലത്തിൽ നിന്ന് ആഴത്തിൽ മാഗ്്മ തണുത്തുറഞ്ഞുണ്ടാകുന്ന എല്ലാത്തരം ആന്തരാഗ്നേയശിലഖകളെയും പൊതുവെ പ്ലൂട്ടോണുകൾ എന്നാണ് അറിയപ്പെടുന്നത് .
ആന്തണി ട്രൊലോപ്പെ
ആന്തണി ട്രൊലോപ്പെ (/ˈtrɒləp/; ജീവിതകാലം : 24 ഏപ്രിൽ 1815 – 6 ഡിസംബർ 1882) വിക്ടോറിയൻ കാലഘട്ടത്തിലെ ഒരു ഇംഗ്ലീഷ് നോവലിസ്റ്റായിരുന്നു.
അദ്ദേഹത്തിൻറെ ഏറ്റവും അറിയപ്പെടുന്ന കൃതികളിൽ, “Chronicles of Barsetshire” എന്ന് അറിയപ്പെടുന്ന ഒരു നോവൽ പരമ്പരയും ഉൾപ്പെടുന്നു.
Barsetshire എന്ന സാങ്കൽപ്പിക കൌണ്ടിയാണ് ഈ നോവലുകളുടെ പശ്ചാത്തലം.
രാഷ്ട്രീയ, സാമൂഹിക പശ്ചാത്തലത്തിലുള്ള നിരവധി നോവലുകൾ അദ്ദേഹം രചിച്ചിട്ടുണ്ട്.
ആദ്യകാല കൃതികൾ
ഒരു നോവലിസ്റ്റാകണമെന്ന് അതിയായി ആഗ്രഹിച്ചിരുന്ന ട്രൊലോപ്പെ അയർലണ്ടിലായിരുന്ന മൂന്നുവർഷം വളരെക്കുറച്ചു സാഹിത്യരചനകളേ നടത്തിയിരുന്നുള്ളു.
അദ്ദേഹത്തിൻറെ വിവാഹം നടക്കുന്ന സമയത്ത് ആദ്യനോവലായ “The Macdermots of Ballycloran” ൻറെ  ആദ്യ മൂന്നു വാല്യങ്ങൾ മാത്രമേ എഴുതിയിരുന്നുള്ളു.
പിന്നീട് കുറഞ്ഞ സമയത്തിനുള്ളിൽ ഇതു പൂർത്തിയാക്കുകയും ചെയ്തു.
മരണം
1882 ൽ ലണ്ടനിൽ വച്ച് ട്രൊലോപ്പെ അന്തരിക്കുകയും കെൻസൽ ഗ്രീൻ സെമിത്തേരിയിൽ സമകാലികനായിരുന്ന വിൽക്കീ കോളിൻസിൻറെ ശവകുടീരത്തിനു സമീപം സംസ്കരിക്കപ്പെടുകയും ചെയ്തു.
അവലംബം ↑ Nardin, Jane (1990).
"The Social Critic in Anthony Trollope's Novels," Studies in English Literature, 1500–1900 , Vol.
XXX, No. 4, pp. 679–696.
ആനേ ഖാനേ ഇംഗ്ലീഷ് വിലാസം https://ml.wikipedia.org/wiki/Aane_Khane
‍അസീസ് ഹജിനി രചിച്ച കാശ്മീരി സാഹിത്യ വിമർശന ലേഖനങ്ങളുടെ സമാഹാരമാണ് ആനേ ഖാനേ (വിമർശനം) .
ആനേക്കളീലിൽ എസ്. ഗോപാലപിള്ള
കേരളത്തിലെ ഒരു പാരമ്പര്യ വൈദ്യനും നിരവധി ആയുർവേദ ഗ്രന്ഥങ്ങളുടെ വ്യാഖ്യാതാവും വിവർത്തകനുമായിരുന്നു ആനേക്കളീലിൽ എസ്. ഗോപാലപിള്ള.
കൊല്ലത്ത് രജിസ്റ്റേർഡ് മെഡിക്കൽ പ്രാക്ടീഷണറായിരുന്നു.
കൃതികൾ ശാർങ്ഗധര സംഹിത - വ്യാഖ്യാനം ഗോരക്ഷക ഉപദേശം - 1911 യോഗാമൃതകലശം (വിവർത്തകൻ)‌ - 1949 വൈദ്യാഭരണം  (വ്യാഖ്യാതാ‍) - 1949 സിദ്ധവൈദ്യചൂഡാമണി (അഥവാ ഒറ്റമൂലികാ പ്രയോഗങ്ങൾ) - 1953 മോഹിനി കിശോരൻ - 1955 ആരോഗ്യരക്ഷാകൽപദ്രുമം ബാലരോഗചികിത്സ (വ്യാഖ്യാതാ‍) - 1959 സർവ്വരോഗചികിത്സാരത്നം (വ്യാഖ്യാതാ)- 1960 നേത്രരോഗ ചികിത്സാ രത്നം (വ്യാഖ്യാതാ) - 1961 സിദ്ധവൈദ്യമുക്താവലി ഒറ്റമൂലി ചികിത്സകൾ - 1962 മാട്ടുരോഗചികിത്സാരത്നം - 1962 ആയുർ‌വേദ ഔഷധ ഗുണചന്ദ്രിക - 1966 സമ്പൂർണ വിഷ വൈദ്യം അവലംബം ↑ https://grandham.in/language/ml/authors/a5e42514%5Bപ്രവർത്തിക്കാത്ത+കണ്ണി%5D
ആന്തമാൻ ദ്വീപുകൾ This article വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ വൃത്തിയാക്കി എടുക്കേണ്ടതുണ്ട്‌.
ഈ താളിലെ നിർദ്ദിഷ്ട പ്രശ്നം: ഫലകങ്ങളും മറ്റു വിവരങ്ങളും ചേർക്കേണ്ടതാണ് കാണുന്നു .
( ഓഗസ്റ്റ് 2020 ) ( Learn how and when to remove this message ) This article may be in need of reorganization to comply with Wikipedia's layout guidelines .
ഇന്ത്യയുടെ കേന്ദ്രഭരണ പ്രദേശമായ ആൻഡമാൻ നിക്കോബാർ ദ്വീപുകളിൽ 572 ദ്വീപുകൾ ഉൾപ്പെടുന്നു, അതിൽ 37 എണ്ണം വസിക്കുന്നു, ബംഗാൾ ഉൾക്കടലിന്റെയും ആൻഡമാൻ കടലിന്റെയും ഒരു കൂട്ടം ദ്വീപുകളാണ്. [5]
ഇന്തോനേഷ്യയിലെ ആഷെയുടെ വടക്ക് 150 കിലോമീറ്റർ (93 മൈൽ) അകലെയാണ് ഈ പ്രദേശം.
തായ്‌ലൻഡിൽ നിന്നും മ്യാൻമറിൽ നിന്നും ആൻഡമാൻ കടൽ വേർതിരിക്കുന്നു.
അതിൽ രണ്ട് ദ്വീപ് ഗ്രൂപ്പുകൾ ഉൾപ്പെടുന്നു, ആൻഡമാൻ ദ്വീപുകൾ (ഭാഗികമായി) നിക്കോബാർ ദ്വീപുകൾ, 150 കിലോമീറ്റർ വീതിയുള്ള ടെൻ ഡിഗ്രി ചാനൽ (10 ° N സമാന്തരമായി) വേർതിരിച്ചിരിക്കുന്നു, ഈ അക്ഷാംശത്തിന്റെ വടക്ക് ആൻഡമാൻമാരും നിക്കോബാറുകളും തെക്ക് (അല്ലെങ്കിൽ 179 കിലോമീറ്റർ).
ആൻഡമാൻ കടൽ കിഴക്കും ബംഗാൾ ഉൾക്കടലും പടിഞ്ഞാറ് ഭാഗത്താണ് സ്ഥിതി ചെയ്യുന്നത്.
പോർട്ട് ബ്ലെയർ നഗരമാണ് പ്രദേശത്തിന്റെ തലസ്ഥാനം.
ദ്വീപുകളുടെ മൊത്തം ഭൂവിസ്തൃതി ഏകദേശം 8,249 കിലോമീറ്റർ 2 (3,185 ചതുരശ്ര മൈൽ) ആണ്.
പ്രദേശം മൂന്ന് ജില്ലകളായി തിരിച്ചിരിക്കുന്നു: നിക്കോബാർ ഡിസ്ട്രിക്റ്റ് കാർ നിക്കോബാർ തലസ്ഥാനമായും, ദക്ഷിണ ആൻഡമാൻ ജില്ല പോർട്ട് ബ്ലെയറിനേയും തലസ്ഥാനമായി നോർത്ത്, മിഡിൽ ആൻഡമാൻ ജില്ലയേയും തലസ്ഥാനമായി.
ഇന്ത്യൻ സായുധ സേനയുടെ ഏക ത്രി-സേവന ഭൂമിശാസ്ത്ര കമാൻഡായ ആൻഡമാൻ നിക്കോബാർ കമാൻഡാണ് ദ്വീപുകൾ ഹോസ്റ്റുചെയ്യുന്നത്.
ആൻഡമാൻ ദ്വീപുകൾ സെന്റിനലീസ് ജനതയുടെ ആവാസ കേന്ദ്രമാണ്.
പാലിയോലിത്തിക് സാങ്കേതികവിദ്യയേക്കാൾ കൂടുതലായി എത്തിയിട്ടില്ലെന്ന് അറിയപ്പെടുന്ന ഒരേയൊരു ആളുകൾ സെന്റിനലീസ് ആയിരിക്കാം, [6] എന്നിരുന്നാലും, ലോഹപ്പണിക്ക് തെളിവുകൾ അവരുടെ ദ്വീപിൽ കണ്ടെത്തിയതിനാൽ ഇത് തർക്കത്തിലാണ്. [7]
ആന്തമാൻ നിക്കോബാർ ദ്വീപസമൂഹം (ലോകസഭാമണ്ഡലം)
ആന്തമാൻ നിക്കോബാർ ദ്വീപുകൾ ലോക്സഭാ മണ്ഡലം ഒരു ലോക്സഭാ ( പാർലമെന്ററി ) മണ്ഡലമാണ്.
കേന്ദ്രഭരണ പ്രദേശമായ ആൻഡമാൻ നിക്കോബാർ ദ്വീപുകൾ , മുഴുവൻ   മുഴുവൻ ആണ് ഈ മണ്ഡലത്തിന്റെ പരിധിയിലാണ്.
1967 ലെ പൊതുതെരഞ്ഞെടുപ്പ് വരെ ഈ പ്രദേശത്തെ പ്രതിനിധീകരിക്കുന്ന പാർലമെന്റ് അംഗത്തെ തിരഞ്ഞെടുത്തില്ലെങ്കിലും നേരിട്ട് രാഷ്ട്രപതി നിയമിക്കുകയായിരുന്നു പതിവ് 1967 ന് ശേഷം പ്രായപൂർത്തിയായ അംഗങ്ങളെല്ലാം ചേർന്ന് പാർലമെന്റ് അംഗത്തെ തിരഞ്ഞെടുക്കുന്നു.
പാർലമെന്റിൽ ആദ്യമായി തിരഞ്ഞെടുക്കപ്പെട്ട അംഗം കെ ആർ ഗണേഷ് ആയിരുന്നു .
ഈ നിയോജകമണ്ഡലത്തിൽ നിന്ന് കേന്ദ്രസർക്കാരിൽ മന്ത്രിയായി സേവനമനുഷ്ഠിച്ച ഒരേയൊരു അംഗമാണ് അദ്ദേഹം.
ഈ മണ്ഡലത്തിൽ നിന്ന് 8 തവണ മനോരഞ്ജൻ വിജയിച്ചു.
നിലവിലെ പാർലമെന്റ് അംഗം കുൽദീപ് റായ് ശർമയാണ് .
പാർലമെന്റ് അംഗങ്ങൾ
സിപിഐ കോൺഗ്രസ് ബിജെപി ലോക്സഭ കാലാവധി എംപിയുടെ പേര് പാർട്ടി അഫിലിയേഷൻ ആദ്യം 1952-57 ജോൺ റിച്ചാർഡ്സൺ നാമനിർദ്ദേശം ചെയ്യപ്പെട്ടു രണ്ടാമത്തേത് 1957-62 ലച്മാൻ സിംഗ് നാമനിർദ്ദേശം ചെയ്തു - INC മൂന്നാമത് 1962-67 നിരഞ്ജൻ ലാൽ നാമനിർദ്ദേശം ചെയ്തു - INC നാലാമത്തെ 1967-71 കെ ആർ ഗണേഷ് ഇന്ത്യൻ നാഷണൽ കോൺഗ്രസ് അഞ്ചാമത് 1971-77 കെ ആർ ഗണേഷ് ഇന്ത്യൻ നാഷണൽ കോൺഗ്രസ് ആറാമത് 1977-80 മനോരഞ്ജൻ ഭക്ത ഇന്ത്യൻ നാഷണൽ കോൺഗ്രസ് ഏഴാമത് 1980-84 മനോരഞ്ജൻ ഭക്ത ഇന്ത്യൻ നാഷണൽ കോൺഗ്രസ് എട്ടാമത് 1984-89 മനോരഞ്ജൻ ഭക്ത ഇന്ത്യൻ നാഷണൽ കോൺഗ്രസ് ഒൻപതാമത് 1989-91 മനോരഞ്ജൻ ഭക്ത ഇന്ത്യൻ നാഷണൽ കോൺഗ്രസ് പത്താം 1991-96 മനോരഞ്ജൻ ഭക്ത ഇന്ത്യൻ നാഷണൽ കോൺഗ്രസ് പതിനൊന്നാമത് 1996-98 മനോരഞ്ജൻ ഭക്ത ഇന്ത്യൻ നാഷണൽ കോൺഗ്രസ് പന്ത്രണ്ടാമത് 1998-99 മനോരഞ്ജൻ ഭക്ത ഇന്ത്യൻ നാഷണൽ കോൺഗ്രസ് പതിമൂന്നാമത് 1999-2004 ബിഷ്ണു പാ റേ ഭാരതീയ ജനതാ പാർട്ടി പതിനാലാമത് 2004-2009 മനോരഞ്ജൻ ഭക്ത ഇന്ത്യൻ നാഷണൽ കോൺഗ്രസ് പതിനഞ്ചാമത് 2009-2014 ബിഷ്ണു പാ റേ ഭാരതീയ ജനതാ പാർട്ടി പതിനാറാമത് 2014-2019 ബിഷ്ണു പാ റേ ഭാരതീയ ജനതാ പാർട്ടി പതിനേഴാമത് 2019-നിലവിലുള്ളത് കുൽദീപ് റായ് ശർമ്മ ഇന്ത്യൻ നാഷണൽ കോൺഗ്രസ്
ഇതും കാണുക ലോക്സഭയിലെ മണ്ഡലങ്ങളുടെ പട്ടിക 2019 ആൻഡമാൻ നിക്കോബാർ ദ്വീപുകൾ ലോക്സഭാ നിയോജകമണ്ഡല തിരഞ്ഞെടുപ്പ് ഫലങ്ങളും സ്ഥാനാർത്ഥികളുടെ പട്ടികയും Archived 2019-04-20 at the Wayback Machine .
ആൻഡമാൻ നിക്കോബാർ ദ്വീപുകൾ ലോക്‌സഭാ സീറ്റ് ഫലങ്ങൾ ആൻഡമാൻ നിക്കോബാർ ലോക് സഭാ നിയോജകമണ്ഡലം തിരഞ്ഞെടുപ്പ് 2019 തീയതിയും ഷെഡ്യൂളും പരാമർശങ്ങൾ
ഇന്ത്യൻ ജേണൽ ഓഫ് മെഡിക്കൽ റിസർച്ച്
ഇന്ത്യൻ ജേണൽ ഓഫ് മെഡിക്കൽ റിസർച്ച് എന്നത് ഒരു വിദഗ്ദ്ധ നിരൂപണത്തിനു വിധേയമാക്കപ്പെടുന്ന ഒരു ഓൺലൈൻ ഓപ്പൺ ആക്സസ് മെഡിക്കൽ ജേണലാണ്.
ഡിമാൻഡ് ഓൺ ഡിമാൻഡ് സമാഹാരമായും ഇത് ലഭ്യമാണ്.
ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന് വേണ്ടി മെഡ്‌നോ പബ്ലിക്കേഷൻസാണ് ഇത് പ്രസിദ്ധീകരിക്കുന്നത്.
1977 മുതൽ, ഓരോ വോള്യത്തിനും ആറ് ലക്കങ്ങളോടെ ഇത് പ്രതിമാസം പ്രസിദ്ധീകരിച്ചു വരുന്നു.
ബയോമെഡിക്കൽ ഗവേഷണങ്ങളിലെ  ആരോഗ്യവും ധാർമ്മികവും സാമൂഹികവുമായ പ്രശ്നങ്ങളുമായി ബന്ധപ്പെട്ട യഥാർത്ഥത്തിലുള്ള സാങ്കേതികവിദ്യയുമായി ബന്ധപ്പെട്ടതും ക്ലിനിക്കൽ പഠനങ്ങളും ജേണലിൽ പ്രസിദ്ധീകരിക്കുന്നു.
കൂടാതെ വിവരണവും തെളിവുകളും അടിസ്ഥാനമാക്കിയുള്ള അവലോകന ലേഖനങ്ങളും പ്രസിദ്ധീകരിക്കുന്നുണ്ട്.
നിലവിലെ എഡിറ്റർ ഇൻ ചീഫ് അഞ്ജു ശർമ്മയാണ് (ഇന്ത്യൻ കൗൺസിൽ ഓഫ് മെഡിക്കൽ റിസർച്ച്).
മുമ്പ് അസോസിയേറ്റ് എഡിറ്റർ തസ്തികകളിൽ സേവനമനുഷ്ഠിച്ച ശേഷം 2012 ജനുവരിയിലാണ് ഈ സ്ഥാനം ഏറ്റെടുത്തു.
പതിവ് ലക്കങ്ങൾക്ക് പുറമേ, പ്രത്യേക ലക്കങ്ങളും സപ്പ്ലിമെന്റുകളും ജേണൽ പ്രസിദ്ധീകരിക്കുന്നു, സപ്പ്ലിമെന്റുകൾ വ്യത്യസ്ത ഐ‌എസ്‌എസ്എൻ പ്രകാരമാണ് പ്രസിദ്ധീകരിക്കുന്നത്.
സംഗ്രഹിക്കലും സൂചികയിലാക്കലും ചെയ്യൽ
ജേണൽ താഴെ തന്നിരിക്കുന്നവയിൽ സംഗ്രഹിക്കുകയും സൂചികയിലാക്കുകയും ചെയ്യുന്നുണ്ട്: ഇബ്സ്കോ ഇലക്ട്രോണിക് ഡാറ്റാബേസുകൾ മെഡ്ലൈൻ / ഇന്റക്സ് മെഡിക്കസ് പബ്മെഡ് പബ്മെഡ് സെൻട്രൽ സയൻസ് സൈറ്റേഷൻ സൂചിക
ജേണൽ സൈറ്റേഷൻ റിപ്പോർട്ടുകൾ പ്രകാരം , ജേണലിന് 2012 ൽ ഇംപാക്റ്റ് ഫാക്ടർ 2.061 ഉണ്ട്, "ഇമ്മ്യൂണോളജി" എന്ന വിഭാഗത്തിലെ 135 ജേണലുകളിൽ 101-ആം സ്ഥാനത്താണ് ഇത്.
"മെഡിസിൻ, ജനറൽ ഇന്റേണൽ" വിഭാഗത്തിലെ 151 ജേണലുകളിൽ 38-ാമതും "മെഡിസിൻ, റിസർച്ച് എക്സ്പെരിമെന്റൽ" വിഭാഗത്തിലെ 121 ജേണലുകളിൽ 70 ഉം ആണ്.
ഇതും കാണുക ഓപ്പൺ അക്സസ് ഇൻ ഇന്ത്യ അവലംബം പുറംകണ്ണികൾ ഔദ്യോഗിക വെബ്സൈറ്റ് പഴയ വെബ്സൈറ്റ് Archived 2018-05-01 at the Wayback Machine .
ഇന്ത്യൻ ഗൂസ് ഗ്രാസ്സ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Eleusine_indica
ആഫ്രിക്ക ജന്മദേശമായ ഇന്ത്യൻ ഗൂസ് ഗ്രാസ്സ് മിക്കവാരും ഏല്ലാ ഉഷ്ണമേഖലാപ്രദേശങ്ങളിലും കാണപ്പെടുന്ന ഒരു പുല്ലിനമാണ്.
സമുദ്രനിരപ്പിൽ നിന്ന്മ് 2000 മീറ്റർ വരെ ഉഅയരമുള്ള പ്രദേശങ്ങളിൽ ഈ സസ്യം കാണപ്പെടുന്നു.
ഏകവർഷിയായ ഈ സസ്യം ഏകദേശം 50 സെന്റീമീറ്റർ മുതൽ 70 സെന്റീമീറ്റർ വരെ പൊക്കത്തിൽ വളരുന്നു.
ഉദ്യാനങ്ങളിലും നഴ്സറികളിലും പാതയോരത്തുമൊക്കെ കാണപ്പെടുന്ന ഈ പുല്ലിനം; സൂര്യപ്രകാശം ലഭിക്കുന്നതും ജലാംശമുള്ളതും ഫലഭൂയിഷ്ഠവുമായ മണ്ണിൽ വളരെ വേഗം വളരുന്നു.
ലിവർ എം.കെ. റൈന എം.വി.വാസുദേവ റാവു മദൻ ബോബ് മധു മധുബാല മതുമിത മധുപാൽ ടി.ആർ. മഹാലിംഗം മാളവിക അന്തര മാലി വിദ്യ മാൽ‌വാടെ അം‌ടോജെ മാൻ മനോഹർ സിംഗ് മനോജ് ബാജ്‌പേയ് മുസ്കാൻ മെഹാനി വിനോദ് മേഹ്റ വിജയ മേഹ്ത കേ.
കെ. മേനോൻ ശ്വേത മേനോൻ ദിയ മിർസ മിത വശിഷ്ഠ് സൊഹ്‌റബ് മോദി മോഹൻ ഗോഖലേ മുരളി മോഹൻ മമത മോഹൻ‌ദാസ് മോണിക്ക ബേദി ദിനോ മോറിയ സന്ധ്യ മൃദുൽ റാണി മുഖർജി മുകേഷ് ഋഷി നീൽ മുകേഷ് ദേബ് മുഖർജി ജോയ് മുഖർജി കാമലിനീ മുഖർജീ തനീഷ ശർബാനി മുഖർജി മുക്കമല കൃഷ്ണ മൂർത്തി കോയൽ മല്ലിക് മുംതാസ് റുസ്ലം മുംതാസ് ശയൻ മുൻഷി മുറാസ് റാസ മുറാദ് എം.കെ. മുത്തു എൻ.എഫ്. വർഗ്ഗീസ് നാദിറ ബബ്ബർ ലീല നായിഡു നവ്യ നായർ ഗോവിന്ദ് നാം‌ഡിയോ നന്ദ മീര നന്ദൻ നെപ്പോളിയൻ നാസ്സർ നതാഷ അലോക് നാഥ് രാജേന്ദ്ര നാഥ് നാവേദ് അസ്ലം നീലം നേഹ ഒബ്‌രോയി നിമി നിനദ് കാമത് നൂതൻ സുരേഷ് ഒബ്രോയ് പദ്മിനി അമോൽ പാലേക്കർ ഗുൽ പനാഗ് അശ്മിത് പട്ടേൽ വിനയ് പാഠക് സ്മിത പാട്ടീൽ കവിയൂർ പൊന്നമ്മ വിനയ പ്രസാദ് പ്രേംജി പ്രിയാമണി അമരീഷ് പുരി വഹീദ റഹ്‌മാൻ ഐശ്വര്യാ റായ് അർജുൻ രാം‌പാൽ അശുതോഷ് റാണ സമീര റെഡ്ഡി സരിക സതീഷ് ഷാ രാഖി സാവന്ത് മുൻ മുൻ സെൻ റൈമ സെൻ റീമ സെൻ റിമി സെൻ റിയ സെൻ സുശ്മിത സെൻ ശാരദ ഷീല മല്ലിക ശെരാവത് ഷമിത ഷെട്ടി ശില്പ്പ ഷെട്ടി സുനിൽ ഷെട്ടി നമ്രദ ശിരോദ്‌കർ രൺ‌വീർ ഷോരെ ജാക്കി ഷ്രോഫ് ഗ്രേസി സിംഗ് സൗന്ദര്യ സൗന്ദര്യ രജനികാന്ത് സുധ ചന്ദ്രൻ തബ്ബു ശർമ്മിള ടാഗോർ രവീണ ടണ്ടൻ ഉണ്ടപക്രു ഒടുവിൽ ഉണ്ണികൃഷ്ണൻ വിജയകാന്ത് എം.എസ്. വിശ്വനാഥൻ വൈജയന്തിമാല
ഇന്ത്യൻ ചെസ്സ്
18, 19 നൂറ്റാണ്ടുകളിൽ ഇന്ത്യ യിൽ നിലവിലുണ്ടായിരുന്ന ചെസ്സിന്റെ രൂപങ്ങളെ പൊതുവെ പറയുന്ന പേരാണ് ഇന്ത്യൻ ചെസ്സ് .
ഇതിന്റെ പുരാതനരൂപമായി അറിയപ്പെടുന്ന ചതുരംഗമായിരുന്നു ഏഴാം നൂറ്റാണ്ടിൽ പേർഷ്യ യിലൂടെ പടിഞ്ഞാറൻ രാജ്യങ്ങളിലെത്തിച്ചേർന്നത്.
ആധുനികചെസ്സ് നിയമങ്ങളിൽ നിന്നും കാസിലിങ്ങ് , കാലാളിന്റെ സ്ഥാനക്കയറ്റം തുടങ്ങിയ ചിലകാര്യങ്ങളിൽ മാത്രമാണ് ഇന്ത്യൻ ചെസ്സിനു വ്യത്യാസമുള്ളത്.
1960-കൾ വരെ, ഇത്തരത്തിലുള്ള ചെസ്സ് രൂപങ്ങളായിരുന്നു ഇന്ത്യയിൽ പ്രചാരത്തിലുണ്ടായിരുന്നത്.
ഇന്ത്യയിലെ വിദൂരഗ്രാമങ്ങളിൽ ഇപ്പോഴും ഇവ നിലനിൽക്കുന്നുണ്ടാവാം.
ഇതും കാണുക ചെസ്സിന്റെ ഉത്ഭവം ചതുരാജി , നാലുപേർക്കു കളിക്കാവുന്ന ചതുരംഗസദൃശ്യമായ വകഭേദം ഷത്രഞ്ജ് അവലംബം
ഇന്ത്യൻ ഗതാഗതനിയമങ്ങൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇന്ത്യയിലെ ഉപരിതല-ജല പാതകൾ ഉപയോഗിക്കുമ്പോൾ പാലിക്കേണ്ട നിയമങ്ങളാണ്‌ ഇന്ത്യൻ ഗതാഗത നിയമങ്ങൾ അഥവാ ഇന്ത്യൻ റോഡ് നിയമങ്ങൾ.
ഇതിനെ റോഡ് സുരക്ഷാ നിയമങ്ങൾ എന്നും പറയുന്നു.
ഈ നിയമങ്ങൾ അനുസരിക്കേണ്ടത് അത് പാലിക്കുന്നവന്റേയും മറ്റുള്ളവരുടേയും, പാതയുടേയും സുരക്ഷക്ക് അത്യാവശ്യമാണ്‌.
ഇന്ത്യയിൽ ഏറ്റവും കൂടുതൽ ഗതാഗത അപകടങ്ങൾ ഉണ്ടാകുന്നത് ഈ നിയമങ്ങൾ പാലിക്കാത്തതുമൂലമാണെന്നാണ്‌ പഠനങ്ങൾ സൂചിപ്പിക്കുന്നത്.
ചരിത്രം ഗതാഗത ചരിത്രം നിയമ ചരിത്രം അടിസ്ഥാന ഗതാഗത നിയമങ്ങൾ (പാത) പാതയുടെ ഇടതുവശം ചേർന്നാണ്‌ വാഹനങ്ങൾ ഓടിക്കേണ്ടത്.
ഇരട്ടവരിപ്പാതയിൽ മദ്ധ്യത്തിലെ വരിയിൽ കാറുകളും, വശങ്ങളിലെ വരിയിൽ വലിയ വാഹങ്ങളും, അതിനു ചേർന്ന് വശങ്ങളിലായി ഇരുചക്രവാഹനങ്ങളും ഓടിക്കണം.
കാൽ നടക്കാർ പാതയുടെ വലതുവശം ചേർന്നായിരിക്കണം നടക്കേണ്ടത്.
കാൽ നടക്കാർക്ക് പാത മുറിച്ചു കടക്കേണ്ട സ്ഥലങ്ങൾ റോഡിൽ അടുത്തടുത്ത വെള്ള വര കൊണ്ട് സൂചിപ്പിച്ചിരിക്കും ( സീബ്രാ ക്രോസിങ്ങ് ) ഇവിടെ കാൽ നടക്കാർക്കാണ്‌ മുൻഗണന.
മറ്റു വാഹനങ്ങൾ, കാൽ നടക്കാർ ഉണ്ടെങ്കിൽ നിർത്തിക്കൊടുക്കണം.
പാതയുടെ നടുവിൽ ഇടവിട്ട വരികളാൽ വിഭജനം രേഖപ്പെടുത്തിയിടത്തു മാത്രമേ ഓവർ ടേക്കിങ്ങ് അഥവാ മുന്നിട്ട് പോകാവൂ.
തുടർച്ചയായുള്ള വരിയോ മഞ്ഞ വരയോ ഉള്ള ഭാഗങ്ങളിൽ ഇത് അനുവദിനീയമല്ല.
മഞ്ഞ വരയിൽ വണ്ടിയുടെ ചക്രങ്ങൾ തൊടുന്നതു പോലും അനുവദിനീയമല്ല.
കവലകൾ, സ്കൂളുകൾ, വളവുകൾ പാലങ്ങൾ, കയറ്റയിറക്കം തുടങ്ങിയ സ്ഥലങ്ങളിൽ വച്ച് ഓവർടേക്കിങ്ങ്, മണിമുഴക്കുക (ഹോൺ), വണ്ടി നിർത്തുക (പാർക്കിങ്ങ്) എന്നിവ പാടില്ല.
കവലകളിൽ ഗതാഗത നിയന്ത്രണത്തിനായി പോലീസുകാരോ യാന്ത്രിക സം‌വിധാനമോ ഉണ്ടെങ്കിൽ മാത്രം, ചുവന്ന വെളിച്ചം കാണുന്ന ഇടങ്ങളിൽ മാത്രം നിർത്താം.
പച്ച വെളിച്ചം തെളിയുന്ന വശങ്ങളിൽ വാഹനം നിർത്താൻ പാടില്ല.
ആശുപത്രിക്കും ആരാധനാലങ്ങൾ, കോടതി എന്നിവകൾക്ക് അരികിൽ ഹോൺ മുഴക്കാൻ പാടില്ല.
രാത്രി കാലങ്ങൾ വണ്ടിയുടെ ഹോൺ മുഴക്കാൻ പാടില്ല.
എതിരെ വാഹനങ്ങൾ വരുമ്പഓളും മറ്റു വാഹനങ്ങളെ ഓവർ ടേക്ക് ചെയ്യുമ്പോയും ഹെഡ് ലൈറ്റ് ഡിപ്പർ ഉപയോഗിക്കുകയാണ്‌ വേണ്ടത്.
നഗരപ്രദേശങ്ങളിൽ ഹൈ ബീം ലൈറ്റ് ഉപയോഗിക്കുവാൻ പാടില്ല.
മുൻനിരയാത്രക്കാർ പ്രത്യേക സുരക്ഷാ സം‌വിധാനം ഉപയോഗിക്കണം.
ഇരുചക്രവാഹങ്ങൾ ഓടിക്കുന്നവർ ഹെൽമറ്റും ( , നാലും അതിനു മേൽ ചക്രങ്ങളുള്ള വാഹനങ്ങൾ ഓടിക്കുന്നവരും മുൻ നിരയാത്രക്കാരും സീറ്റ് ബെൽറ്റും ധരിച്ചിരിക്കണം.
റോഡ് അടയാളങ്ങൾ നിർബന്ധമായും അനുസരിക്കേണ്ടവ
റോഡ് സുരക്ഷാ ദശകം
റോഡ് സുരക്ഷയ്ക്കായി ഐക്യരാഷ്ട്ര പൊതുസഭ 2010 മാർച്ചിൽ,   2011 മുതൽ 2020 വരെയുള്ള കാലഘട്ടം റോഡ് സുരക്ഷാ ദശകമായി  പ്രഖ്യാപിച്ചിട്ടുണ്ട്.
ലോകമെമ്പാടുമുള്ള റോഡ് ട്രാഫിക് മരണങ്ങളുടെ എണ്ണം കുറയ്ക്കുകയും  റോഡുകളുടെ സുരക്ഷ ഉറപ്പാക്കുകയുംചെയ്യുക എന്നതാണ് ഇതിന്റെ ലക്ഷ്യം.
ഈ ദശകത്തിൽ ലോകത്തിലാകമാനമുള്ള റോഡുകളിൽ 5 ദശലക്ഷം ജീവൻ രക്ഷിക്കാനാകുമെന്ന് കണക്കാക്കപ്പെടുന്നു.
അറിവിലേക്കായുള്ളവ ↑ ↑
ഇന്ത്യൻ ഗ്രാൻഡ് മുഫ്തി
ഇന്ത്യയിലെ ഒരു ബറേൽവി മുസ്‌ലിം നേതാവാണ് ഇന്ത്യൻ ഗ്രാൻഡ് മുഫ്തി (അഥവാ ഗ്രാൻഡ് മുഫ്തി ഓഫ് ഇന്ത്യ ).
ഇന്ത്യയിലെ ബറേൽവി വിഭാഗം മുസ്ലിംകളാണ് ഇന്ത്യൻ ഗ്രാൻഡ് മുഫ്തിയെ അവരോധിക്കുന്നത്.
കാന്തപുരം എ.പി. അബൂബക്കർ മുസ്‌ലിയാരാണ് നിലവിൽ ഈ സ്ഥനത്ത് ഉള്ളത് .
അതേ സമയം ഗ്രാൻഡ് മുഫ്തി എന്ന പദവിയെ ദയൂബന്ദികൾ, അഹ്‌ലെ ഹദീസുകാർ, ജമാഅത്തെ ഇസ്‌ലാമി ഹിന്ദ് , കേരള മുജാഹിദ് പ്രസ്ഥാനം , ഇ.
കെ.വിഭാഗം സമസ്ത എന്നിവർ അംഗീകരിച്ചിട്ടില്ല.
2019 ഫെബ്രുവരി 24ന് ഡൽഹിയിലെ രാംലീല മൈതാനിയിൽ നടന്ന ചടങ്ങിൽ വെച്ച് ബറേൽവി സംഘടനകളാണ് കാന്തപുരത്തെ ഇന്ത്യൻ ഗ്രാൻഡ് മുഫ്തിയായി പ്രഖ്യാപിച്ചത്.
വിവിധ പ്രദേശങ്ങളിൽനിന്നായി നൂറിൽ പരം നേതാക്കൾ ചടങ്ങിനെത്തിയിരുന്നു.
2018 ജൂലൈയിൽ മരണപ്പെട്ട ശൈഖ് അഖ്തർ റസാ ഖാൻ ബറേൽവി ആയിരുന്നു കാന്തപുരത്തിന്റെ മുൻഗാമി.
ഇന്ത്യയിലെ അവസാനത്തെ മുഗൾ ചക്രവർത്തിയായിരുന്ന ബഹദൂർ ഷാ സഫറാണ് ഇന്ത്യയിൽ പ്രഥമ ഗ്രാൻഡ് മുഫ്തി നിയമനം നടത്തിയത് .
അക്കാലത്തെ അറിയപ്പെട്ട ബറേൽവി പണ്ഡിതനായിരുന്ന മൗലാനാ ഹസ്രത്ത് സയ്യിദ് ഫള്‌ലേ റസൂൽ ബദായൂനിയായിരുന്നു ആദ്യത്തെ ഗ്രാൻഡ് മുഫ്തി .
കർമശാസ്ത്ര പഠന മേഖലയിൽ അഗാധ പാണ്ഡിത്യമുണ്ടായിരുന്ന അദ്ദേഹത്തിന്റെ വിവിധ ഫത്‌വകൾ ക്രോഡീകരിച്ച് ഉർദു ഭാഷയിൽ പ്രസിദ്ധീകരിച്ച താരീഖി ഫത്‌വാ പ്രസിദ്ധമാണ്.
പിന്നീട് പൗത്രൻ അബ്ദുൽ ഖദീർ ബദായൂനിയെയാണ് ഈ സ്ഥാനത്തേക്ക് അവരോധിച്ചത്.
ബ്രിട്ടീഷ് ഭരണകാലത്ത് ഉത്തരേന്ത്യൻ ബറേൽവി മുസ്‌ലിംകളുടെ ആത്മീയാചാര്യനും പണ്ഡിതനും പരിഷ്‌കർത്താവുമായി വർത്തിച്ച അഹ്മദ് റസാഖാനെ ഗ്രാൻഡ് മുഫ്തിയായി നിയമിക്കാൻ പണ്ഡിതർ ആലോചിച്ചത് .
യു.പിയിലെ ബറേലി കേന്ദ്രീകരിച്ചു അദ്ദേഹം നടത്തിയ ബറേൽവി പ്രവർത്തനങ്ങളിൽ ആകൃഷ്ടരായ ആയിരക്കണക്കിനു ശിഷ്യരും പണ്ഡിതരുമെല്ലാം അദ്ദേഹത്തോട് മുഫ്തി സ്ഥാനത്തേക്കുവരണമെന്ന് അഭ്യർത്ഥിച്ചെങ്കിലും അദ്ദേഹം ആ പദവി നിരസിച്ചു .
വിദ്യാഭ്യാസ പ്രവർത്തന മേഖലയിലും ഗ്രന്ഥ രചനയിലും ഏർപെടാനായിരുന്നു അദ്ദേഹത്തിന്റെ താത്പര്യം .
എന്നാൽ അദ്ദേഹത്തിന്റെ കൂടി താത്പര്യത്തോടെ തന്റെ ശിഷ്യനായിരുന്ന മൗലാനാ അംജദ് അലി അഅ്‌ളമിയെയാണ് ഗ്രാൻഡ് മുഫ്തിയായി നിയമിച്ചത് .
ഹനഫീ കർമശാസ്ത്രത്തിൽ അദ്ദേഹം രചിച്ച ബഹാറേ ശരീഅ എന്ന ഗ്രന്ഥം പ്രസിദ്ധമാണ് .
ഇന്ദിരാഗാന്ധി പ്രധാനമന്ത്രിയായിരുന്ന കാലത്ത് മുസ്ഥഫാ റസാഖാൻ ആയിരുന്നു ഗ്രാൻഡ് മുഫ്തി.
ആയിടെ കേന്ദ്ര ഗവൺമെന്റ് മുന്നോട്ടു വെച്ച കുടുംബാസൂത്രണ പദ്ധതിക്കെതിരെ അദ്ദേഹം ശക്തമായി രംഗത്ത് വന്നിരുന്നു .
മുസ്ഥഫാ റസാഖാനു ശേഷമാണ് പൗത്രനായ മൗലാനാ അഖ്തർ റസാ ഖാൻ ഗ്രാൻഡ് മുഫ്തി പദവിയിലെത്തുന്നത്.
അദ്ദേഹം 2018 ജൂലൈയിൽ മരണപ്പെട്ടതോടെയാണ് പിൻഗാമിയായി കാന്തപുരം എ.പി. അബൂബക്കർ മുസ്‌ലിയാരെ തിരഞ്ഞെടുത്തത്.
തുടർന്ന് 2019 ഫെബ്രുവരി 24 സ്ഥാനം ഏറ്റെടുത്ത അദ്ദേഹത്തിന് ഐക്യ അറബ് എമിറേറ്റുകൾ , കുവൈറ്റ്‌ , ബഹ്റൈൻ , ഇന്തോനേഷ്യ , മലേഷ്യ തുടങ്ങിയ വിദേശ രാജ്യങ്ങളിൽ വെച്ചും മാർച്ച് ഒന്നിന് കോഴിക്കോട് നഗരത്തിൽ വെച്ച് കേരള മുസ്‌ലിം ജമാഅത്തിന്റെ നേതൃത്വത്തിൽ പൗരാവലിയുടെ സ്വീകരണവും സംഘടിപ്പിച്ചു .
ഇന്ത്യൻ ഗ്രാസ്സ് ഇംഗ്ലീഷ് വിലാസം https://ml.wikipedia.org/wiki/Sorghastrum_nutans ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വടക്കേ അമേരിക്ക, മെക്സിക്കോ എന്നിവിടങ്ങൾ ജന്മദേശമായി കണക്കാക്കപ്പെടുന്ന ഒരു പുല്ലിനമാണ് ഇന്ത്യൻ ഗ്രാസ്സ് .
ഏകദേശം 1 മീറ്റർ മുതൽ 2 മീറ്റർ വരെ പൊക്കത്തിൽ കൂട്ടമായി വളരുന്ന ഈ സസ്യം ഉഷ്ണമേഖലാപ്രദേശങ്ങളിലാണ് കൂടുതലായി കണ്ടുവരുന്നത്.
നാരുപോലെയുള്ള വേരുപടലം ഉള്ള ഈ പുല്ലിന്റെ ഇലകൾ നീളമുള്ളതും അറ്റം താഴേക്ക് തൂങ്ങിനിൽക്കുന്നവയുമാണ്.
അവലംബം J. K. Small, Fl.
s.e. U.S. 66, 1326.
1903 ഇന്ത്യൻ ഗ്രാസ്സ് in the Germplasm Resources Information Network (GRIN) , US Department of Agriculture Agricultural Research Service.
വിക്കിസ്പീഷിസിൽ Sorghastrum nutans എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Sorghastrum nutans എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആയാപറമ്പ് വലിയ ദിവാൻജി ചുണ്ടൻവള്ളം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ മത്സരവള്ളംകളികളിൽ പങ്കെടുത്തുകൊണ്ടിരിക്കുന്ന ചുണ്ടൻ വള്ളമാണ് ആയാപറമ്പ് വലിയ ദിവാൻജി .
1954 മുതൽ ആയാപറമ്പ് വലിയ ദിവാൻജി നെഹ്റു ട്രോഫി വള്ളം കളിയിൽ മുടങ്ങാതെ പങ്കെടുക്കുന്നു.
ആദ്യകാലങ്ങളിൽ നെടുമുടി തെക്കേമുറി എന്ന പേരിൽ ജലോത്സവ വേദികളിൽ പങ്കെടുത്തിട്ടുണ്ട്.
ഈ ചുണ്ടന്റെ നിർമ്മാണമാണ് പാർത്ഥസാരഥി ചുണ്ടന്റെ നിർമ്മാണത്തിനും കാരണമായതെന്ന് പരാമർശിക്കപ്പെടാറുണ്ട്.
കൊല്ലവർഷം 1104-ൽ ( ക്രിസ്ത്വബ്ദം - 1928) നെടുമുടി തെക്കേക്കരക്കാരാണ് വള്ളം നിർമ്മിച്ചത്.
ചുണ്ടൻ നെടുമുടി എൻ.എസ്.എസ്. കരയോഗം വകയായിരുന്നു.
ആലപ്പുഴയുടെ ശില്പി എന്നറിയപ്പെടുന്ന ദിവാൻ രാജാകേശവദാസന്റെ സ്മരണ നിലനിർത്താൻ വേണ്ടിയാണ് ചുണ്ടന് വലിയ ദിവാൻജി എന്ന് പേര് നൽകിയത്.
പിന്നീട് 1949-ൽ (കൊല്ലവർഷം 1120) ആയാപറമ്പ് 622 നമ്പർ എൻ.എസ്.എസ്. കരയോഗം വള്ളം വിലയ്ക്ക് വാങ്ങുകയും ചുണ്ടന്റെ പേര് ആയാപറമ്പ് വലിയ ദിവാൻജി എന്നാകുകയും ചെയ്തു.
അതിനുമുമ്പ് വേലായുധൻ എന്നൊരു ചുണ്ടൻ വള്ളവും ആയാപറമ്പ് കരയിൽ ഉണ്ടായിരുന്നു.
ഇരുവശങ്ങളിലേക്കും പത്തിവിടർത്തി നിൽക്കുന്ന നാഗങ്ങളും ഒരു സുദർശനചക്രവും നാല് പൂക്കളും, വിരിഞ്ഞ താമരപ്പൂവിൽ നിന്നും മുന്നോട്ട് തള്ളി നിൽക്കും പോലെ ഉള്ള മുൻഭാഗവുമുള്ള കൂമ്പ് ചുണ്ടന്റെ പ്രത്യേകതയാണ്.
നെടുമുടി കരയോഗാംഗമായിരുന്ന എം.കെ. നാരായണൻ നായർ സംഭാവന ചെയ്തതാണ് പിത്തളയിൽ തീർത്ത ഈ കൂമ്പ്.
നെഹ്‌റു ട്രോഫി മത്സരത്തിലെ പങ്കാളിത്തം
1954 മുതൽ നെഹ്‌റു ട്രോഫി വള്ളം കളിയിൽ പങ്കെടുക്കുന്ന ചുണ്ടൻ പലപ്പോഴും ജലോത്സവവേദികളിലെ കാരണവർ എന്നറിയപ്പെടുന്നു.
നിരവധി തവണ ഫൈനലിലെത്തിയ ചുണ്ടൻ വള്ളം 1979-ൽ യു.ബി.സി.യിലൂടെ രവിപ്രകാശ് മുട്ടേൽ ക്യാപ്റ്റനായിരിക്കെ ട്രോഫി നേടിയിട്ടുണ്ട്.
1981-ലും ട്രോഫി നേടിയിരുന്നുവെങ്കിലും പിന്നീട് തർക്കത്തെ തുടർന്ന് മത്സരഫലം റദ്ദാക്കുകയും വിജയികളെ തിരഞ്ഞെടുക്കാതിരിക്കുകയുമാണുണ്ടായത്.
↑ {{ cite web }} : zero width space character in | title= at position 5 ( help )
ആയത്തുല്ല ഖുമൈനി ഇംഗ്ലീഷ് വിലാസം https://ml.wikipedia.org/wiki/Ruhollah_Khomeini
യഥാർത്ഥനാമം ആയത്തുല്ല സയ്യിദ് മൂസവി ഖുമൈനി (22 സെപ്തം‌ബർ 1902 - 3 ജൂൺ 1989).
ഇറാനിയൻ മതപണ്ഢിതനും രാഷ്ട്രീയ നേതാവും.
ഇമാം ഖുമൈനി എന്നറിയപ്പെടുന്നു.
മുഹമ്മദ്‌ രിസാ പഹ്‌ലവിയെ സ്ഥാനഭ്രഷ്ടനാക്കിയ ഇസ്ലാമികവിപ്ലവത്തിന്റെ രാഷ്ട്രീയ-ആത്മീയ ആചാര്യൻ.
വിപ്ലവം വിജയിച്ചതു മുതൽ മരണം വരേ ഇസ്ലാമിക് റിപ്പബ്ലിക്ക് ഓഫ് ഇറാന്റെ പരമോന്നത നേതാവായിരുന്നു.
ഇരുപതാം നൂറ്റാണ്ടിൽ ഏറ്റവും സ്വാധീനം ചെലുത്തിയ വ്യക്തികളിലൊരാളായി കണക്കാക്കപ്പെടുന്നു.
ടൈം മാഗസിൻ 1979-ലെ മാൻ ഓഫ് ദ ഇയർ ആയി തെരെഞ്ഞടുത്തിരുന്നു.
1902 സെപ്റ്റംബർ 22ന്‌ ഇറാനിലെ മർക്കസി പ്രവിശ്യയിലെ ഖുമൈൻ പട്ടണത്തിലാണ് ഇമാം റൂഹുല്ലാഹ് ഖുമൈനി ജനിച്ചത്.
5 മാസം പ്രായമായിരിക്കേ പിതാവ് വധിക്കപ്പെട്ടു.
ചെറുപ്പത്തിൽ തന്നെ അനാഥനായ അദ്ദേഹത്തെ മാതാവ് ഹാജിയ ആഗാ ഘാനെം ഏറെ സഹനതകൾ സഹിച്ചാണ് വളർത്തിയത്.
മതപരമായി യാഥാസ്ഥിതിക പശ്ചാത്തലമുളള ഒരു കുടുംബമായിരുന്നു ഇമാമിൻ്റേത്.
കുടുംബപരമായ വേരുകൾ ഇന്ത്യയിലെ ഉത്തർ പ്രദേശ് സം‌സ്ഥാനത്തേക്ക് നീളുന്നു.
പഴയ പേർഷ്യയിലെ നൈസാബൂരിൽ നിന്നും ഇന്ത്യയിലേക്ക് വന്നതാണ് അദ്ദേഹത്തിൻ്റെ പൂർവ്വീകർ.
പിന്നീട് ബ്രിട്ടീഷ് ഭരണത്തിൻ്റെ ആരംഭത്തോടെ സ്വദേശത്തേക്ക് മടങ്ങി.  'ഹിന്ദികൾ' എന്നായിരുന്നു ആ കുടുംബം അറിയപ്പെട്ടിരുന്നത്.
ഇന്ത്യൻ പൈതൃകത്തോടുളള ബഹുമാനാർത്ഥം ഇമാം തൻ്റെ അനേകം ഗസലുകളിൽ തൂവൽ നാമമായി 'ഹിന്ദി' എന്ന് ചേർക്കുമായിരുന്നു...
വളരെ ചെറുപ്പത്തിൽ തന്നെ ഷിയാ സെമിനാരി ( ഹൗസ )യിൽ ചേർന്ന ഖുമൈനി ആറാം വയസിൽ തന്നെ ഖുർആൻ പഠനമാരംഭിച്ചു.
അറബി - പേർഷ്യൻ ഭാഷകളിൽ ഗാഡമായ പാണ്ഡിത്യം നേടിയ അദ്ദേഹം തൻ്റെ രാഷ്ട്രീയ മത കാഴ്ചപ്പാടുകൾ ഹൗസയിൽ നിന്നും തന്നെ രൂപപ്പെടുത്തിയിരുന്നു..
അറാക്ക് പട്ടണത്തിലെ പ്രസിദ്ധനായ പണ്ഡിതവര്യൻ ആയത്തുല്ലാ അബ്ദുൽ കരീം ഹഈരിയുടെ ശിഷ്യത്വം സ്വീകരിച്ച ഖുമൈനി പണ്ഡിതന്മാരുടെ നഗരമായ ഖൂമ്മിലേക്ക് ഉപരിപഠനത്തിന് പോയി...
ഇസ്ലാമിക ഷരീഅത്ത് നിയമത്തിലും ഫിഖ്ഹിലും (കർമ്മശാസ്ത്രം) അവഗാഹം നേടിയ അദ്ദേഹം തത്ത്വചിന്തയിലും പഠനം നടത്തി.
അരിസ്റ്റോട്ടിലിൻ്റെയും പ്ലേറ്റോയുടെയും ഇബ്നുസീനയുടെയും ഇബ്നുൽ അറബിയുടെയുമൊക്കെ തത്ത്വചിന്തകൾ ഖുമൈനിയെ ഏറെ സ്വാധീനിച്ചിരുന്നു...
വിദ്യാഭ്യാസനന്തരം ഷിയാ പുണ്യനഗരമായ ഖുമ്മിലെ ഒരു ഇസ്ലാമിക വിദ്യാലയത്തിൽ അധ്യാപകനായ അദ്ദേഹം 
പൊതുപ്രവർത്തന രംഗത്തേക്കിറങ്ങിയതോടെ ഖുമൈനി ശാ ഭരണകൂടത്തിൻറെ കടുത്ത വിമർശകനായി മാറി.
വിപ്രവാസ ജീവിതം
ഷാ ഭരണകൂടത്തിനെതിരായ നിശിതവിമർശം തുടർന്നു കൊണ്ടിരുന്ന ഖുമൈനി 11 മാസത്തേക്ക്‌ തുർക്കിയിലേക്കും തുടർന്ന് ഇറാഖിലേക്കും നാടു കടത്തപ്പെട്ടു.